text: Президентът на Аталанта: Искаме да продължим в ШЛ - От Засада
  Президентът на Аталанта: Искаме да продължим в ШЛ
  Президентът на Аталанта Антонио Перкаси говори пред медиите в Италия след откриването на нова сграда в академията на клуба, която ще носи името на Мино Фавини: "За нас това е важен ден, защото ние откриваме новата сграда на младежкия сектор и преди всичко го посвещаваме на велик човек като Мино Фавини. Той имаше невероятно качество да възприема таланта на момчетата и да ги подготвя, да ги направи страхотни играчи. Горди сме, че му посвещаваме тази структура и още веднъж му благодарим за всичко, което е направил. " "Това, което остави на толкова много деца - припомни си Лука Перкаси - със сигурност е нещо, което носиш със себе си в живота. Мино Фавини по отношение на образованието, смирението, чувствителността е оставил нещо, което продължава и днес в Аталанта. Победите удовлетворяват, но най-голямото удовлетворение е да видим, че нашите момчета се отличават с поведението си. Това са ученията, които Мино Фавини е дал на това училище и които продължават, и се провеждат по отличен начин от толкова много хора, които са тук днес и вършат изключителна работа ".
  Перкаси бе запитан за действията на клуба в предстоящия трансферен прозорец и възможността Златан Ибрахимович да се озове в Бергамо.
  "Ибрахимович е фантастичен футболист, но не можем да си го позволим, ние сме бедни. Ние нямаме същите приходи като големите клубове, въпреки чудесните ни резултати в последно време- ние се намираме в провинциалната реалност. Имаме още работа по стадиона и Академията, нуждаем се от още няколко милиона за тях. "
  Запитан за Деян Кулушевски, който прави фурор от началото на сезона с екипа на Парма, президентът на "бермагаските" отговори: " Ще направим оценка на всичко в края на сезона и това се отнася до всички, не само до него. Предстоят ни два много важни мача тези дни, първо с Ювентус, след това с Динамо Загреб. Искаме да продължим участието си в Шампионската лига. Второто полувреме срещу Манчестър Сити беше невероятно, затова мислим, че сме способни да го направим. Запата?! Неговото завръщане ще ни е от полза- той липсва на целия отбор."
  За да продължи в елиминационната фаза на Шампионската лига, Аталанта се нуждае от две победи в оставащите два мача, както и да разчита Манчестър Сити да не допусне загуба от Динамо Загреб и Шахтьор Донецк. Във временното класиране в Италия тимът от Бергамо заема 5-а позиция, като е на две точки от местата даващи право на участие в най-престижния клубен турнир в Европа и през следващата кампания